మహారాష్ట్రలో ఈ నెల 21న 9 ఎమ్మెల్సీ స్థానాలకు ఎన్నికలు జరగనున్నాయి. ఉద్ధవ్ థాకరే సీఎంగా కొనసాగాలంటే ఎమ్మెల్సీగా ఎన్నిక కావడం తప్పనిసరి అయిన ప్రస్తుత పరిస్థితిలో మిత్ర పక్షం కాంగ్రెస్ నుంచి ఇద్దరు అభ్యర్థులు రాజేశ్ రాథోడ్, రాజ్‌కిశోర్ మోదీ నామినేషన్లు దాఖలు చేయడంతో శివసేనలో కొంత టెన్షన్ నెలకొంది. 9 స్థానాలకు 10 మంది అభ్యర్థులు వచ్చి చేరడంతో ఎన్నికలు తప్పనిసరయ్యాయి. దీంతో శివసేనలో గుబులు ప్రారంభమైంది.
ముందస్తు నిర్ణయం ప్రకారం మహా వికాస్ అఘాఢీలో భాగమైన కాంగ్రెస్ తొలుత ఒక్కరినే బరిలోకి దింపాలని భావించినా అనూహ్యంగా ఇద్దరు నామినేషన్ వేయడంతో కాంగ్రెస్-శివసేన మధ్య చెడిందని భావించారు. అయితే, నిన్న ఆ పార్టీ అభ్యర్థి రాజ్ కిశోర్ మోదీ తన నామినేషన్ ఉపసంహరించుకున్నారు. దీంతో ఉద్ధవ్ థాకరే ఎన్నిక ఏకగ్రీవం కానుంది.
maharashtralo ee nela 21na 9 emmelsy sthaanaalaku ennikalu jaraganunnayi. uddhav thakare cmga konasagalante emmelsiga ennika kaavadam tappanisari ayina prastuta paristhitilo mitra paksham congress nunchi iddaru abhyardhulu rajesh rathod, rajikisor modii naminationlu daakhalu cheyadamtho sivasenalo kontha tension nelakondi. 9 sthaanaalaku 10 mandi abhyardhulu vachi cheradamtho ennikalu tappanisarayyaayi. deentho sivasenalo gubulu praarambhamaindi.
mundastu nirnayam prakaaram mahaa vikas aghaadheelo bhagamaina congress toluta okkarine bariloki dimpaalani bhavinchina anoohyamgaa iddaru namination veyadamtho congress-sivasena madhya chedindani bhaavinchaaru. ayithe, ninna aa party abhyarthi raj kishor modii tana namination upasamharinchukunnaaru. deentho uddhav thakare ennika ekagreevam kaanundi.